בס"ד חיפה, ערב ראש השנה תשע"ט

ספטמבר 2018

במרחק הזמן שום דבר לא כהה- עסוקים היינו בשימור ובשיקום עמל ויזע של אנשי מעלה,- מלח הארץ ממחלקת קרדיולוגיה - מחלקה של לב, מחלקה עם לב של המרכז הרפואי כרמל, חיפה.

עתה, עת שב אבינו לביתו ולאיתנו, התפנינו להביע את תודתנו והערכתנו, על אותם רגעים, שעות וימים, שבליבנו יחרטו לעד - רגעים בהם קשה לעטוף את הרגשות במילים...

לכם אנשי מערך הלב ובראשם קברניטי הספינה: פרופ' משה פליגלמן, ד"ר בשיר כרכבי וד"ר רונן יפה,

אשר במסירותכם עשיתם מלאכתכם נאמנה וחקקתם על לוח ליבכם מאבק אין סופי על ערך חיי אדם ללא הבדל דת, גזע , מין וגיל...(94)!!!

חשנו בחברה ישראלית מתוקנת, מוסרית וערכית, החותרת למטרה מושלמת עד כמה שניתן, נטעתם בנו את ההרגשה כמשפחה אחת !

רבות התגלגלנו בבתי החולים, במחלוקות השונות , לצערנו, רחוקים לגמרי מההרגשה העילאית אותה חשנו במחלקה הנוכחית.

אתם נושאי הדגל; פרופ' פליגלמן ,ד"ר כרכבי וד"ר יפה , אשר בנועם הלכותיכם, בידע המקצועי וידי הזהב , בנחישות ברגישות בענווה וצניעות, באומץ בתעוזה - וללא קלות ראש, עושים מלאכת קודש ומשרים אוירה ורוח עשייה חיובית **לכולם;** החל מהרופאים, האחיות והאחים, כוח העזר, עובדי המנהלה-המזכירה, לא אגזים - עד אחרון המנקים !

**לכולכם ולכל אחד אישית, תודה על הטיפול המסור והיעיל שהביאני עד הלום. חיזקתם את ליבי והעמדתם אותי על רגלי – תרתי משמע !**

**אתם שליחי האלוקים, על שנתתם את ליבכם המסור לליבי – לנצח בליבי חקוקים !**

בדמדומי שנה החולפת ובפרוס השנה החדשה, איחולי לכם כל אנשי המערך הקרדיולוגי - שנה טובה ומתוקה, בריאות, נחת אושר עושר והצלחה, לכם ולבני משפחותיכם בכל מכל כל !

המשך עשיה ברוכה !!

תכלה שנה וקללותיה, תחל שנה וברכותיה !

בתודה בברכה ובהערכה !

ישעיהו סטולר-נגר

ומשפחתו.

העתק:

מנכ"ל מרכז רפואי כרמל – ד"ר אבי גולדברג

מנכ"ל מחוז חיפה והגליל המערבי – רו"ח אלי כהן

מנכ"ל שרותי בריאות כללית – פרופ' אהוד דוידסון

סגן שר הבריאות – הרב יעקב ליצמן